
Ukratko opisano, efekt Gell-Mannove Amnezije je sljedeći; Otvorite novine i naiđete na 
članak o nekoj temi koju dobro poznajete. U Murrayjevu slučaju se radi o fizici. Čitate 
članak i vidite da novinar nema apsolutno nikakvo razumijevanja činjenica ili problema. 
Često je članak toliko pogrešan da zapravo preokreće čitavu priču, miješajući uzrok i 


posljedicu. Takve priče nazivam "mokre ulice uzrokuju kišu". Novine su ih pune. 


U svakom slučaju, mnoštvo pogreški u priči vas ili iziritira ili zabavi, a zatim 
okrenete stranicu, naiđete na priču o nekoj nacionalnoj ili međunarodnoj stvari, i 
čitate je kao da je na neki način točnije po tom pitanju od gluposti koje ste 
prethodno pročitali. Okrenete stranicu, i zaboravite ono što znate. 


To je učinak Gell-Mannove amnezije. Istaknuo bih da ne postoji u drugim područjima 
života. U stvarnome životu ako netko stalno pretjeruju ili laže, uskoro ćete odbaciti sve što 
kaže. U pravu, postoji doktrina falsus in uno, falsus in omnibus, što znači da neistina u 
jednome znači neistina u cjelome. Ali kada govorimo o mediju, unatoč dokazima 
vjerujemo da je korisno pročitati ostale priče iako je gotovo sigurno da nema koristi. 
Jedino moguće objašnjenje našeg ponašanja je amnezija. 


Michael Crichton 


PS 


Nekoć sam često viđao spomen ideje "amnezije", ali pretražujući Internet vezano uz 
objavu ovog posta čini se da čitava stvar nije toliko razrađena. U svakom slučaju, ideja je 
da ljudi vjeruju medijima u toliko stvari s kojima nisu upoznati iako su svjesni da im ne 
mogu vjerovati u onim stvarima o kojima nešto znaju. 


Ne morate biti stručnjak za neko područje, kao što je Gell-Mann nesumnjivo bio u fizici, 
dovoljno je da ste svjedočili nekom događanju i kasnije pročitali medijsko izvještavanje o 
istom. Ako mediji izvještavaju s toliko pogreški u najmanjim stvarima, možete se samo 
zapitati što čini u onim bitnim pričama gdje imaju velikog interesa. 


Mogli bi opravdano pomisliti da je takvo odbacivanje čitavog medija prestrogo, svatko je 
ponekad u zabludi oko pojedinih stvari — možda i većine stvari; ali kada prepoznamo 
opetovano izvrtanje činjenica ili teško iskrivljivanje stvarnosti teško je povjerati u dobre 
namjere i istinu onoga što Vam prezentiraju. 

